b'\n_START_ARTICLE_\nJan Assmann\n_START_PARAGRAPH_\nJan Assmann (f\xc3\xb8dt 7. juli 1938) er tysk egyptolog og religionsforsker.\n_START_SECTION_\nBiografi\n_START_PARAGRAPH_\nJan Assmann har studeret Egyptologi, Klassisk ark\xc3\xa6ologi og Klassiske Studier i M\xc3\xbcnchen, Heidelberg, Paris og G\xc3\xb6ttingen. Han var professor i Egyptologi i Heidelberg fra 1976 til 2003 og er nu \xc3\x86resprofessor i Almen Kulturvidenskab ved universitetet i Konstanz.\n_START_SECTION_\nArk\xc3\xa6ologisk feltarbejde\n_START_PARAGRAPH_\nSiden 1967 har han arbejdet med ark\xc3\xa6ologiske udgravninger i Theben.\n_START_SECTION_\nForskningsomr\xc3\xa5der\n_START_PARAGRAPH_\nEgyptisk religion og litteratur (i teoretisk og komparativt perspektiv), religi\xc3\xb8se studier (navnlig forholdet mellem poly- og monoteisme), kulturel teori (kulturel hukommelse), og egyptisk indflydelse p\xc3\xa5 europ\xc3\xa6isk id\xc3\xa9historie.\n_START_SECTION_\nInspirationskilder\n_START_PARAGRAPH_\nJan Assmann henviser ofte til Maurice Halbwachs og Aby Warburg som forel\xc3\xb8bere for teorien om kulturel hukommelse. Selve begrebet er udviklet af Aleida Assmann, der er gift med Jan Assmann. I hans v\xc3\xa6rker er der ogs\xc3\xa5 hyppige referencer til Friedrich Nietzsche, Sigmund Freud og Thomas Mann.\n_START_SECTION_\nDebat\n_START_PARAGRAPH_\nJan Assmanns teorier har vakt betydelig opsigt og har resulteret i en omfattende videnskabelig debat. I mere tilspidset, polemisk form er de blevet taget til indt\xc3\xa6gt for politiske standpunkter p\xc3\xa5 begge sider i konflikterne mellem Israel og de arabiske lande.'